cyanic-selkie/wikianc huggingface dataset:
Türkiyədə prezident seçkiləri (2023)
Ərdoğanın təkrar namizəd olması
2018-ci ildəki prezident seçkilərindən əvvəl, prezident parlamentar rejimdə dövlət başçısı olaraq xidmət edirdi. 2017-ci ildəki konstitusiya dəyişikliyi ilə bağlı referendumdan sonra, ölkə prezident respublikası idarəetmə üsuluna keçdi və prezident hökümətin və dövlətin başçısı oldu. Bəzi müxalif siyasətçilər Ərdoğanın 2014 və 2018-ci illərdə iki dəfə prezident seçildiyini, Türkiyə Konstitusiyasının 116-cı maddəsinə əsasən, parlament tərəfindən növbədənkənar seçkilər təyin edilmədiyi təqdirdə, növbəti dəfə namizəd ola bilməyəcəyini qeyd edir. Bəzi hüquqşünaslar isə, 2018-ci ildə prezidentlik rejiminə keçildiyi üçün və ad oxşarlığından başqa, yeni bir vəzifənin təsis edildiyini irəli sürərək 2018-ci ildəki seçkilərin Ərdoğanın yeni sistemdə ilk dövrü olduğunu və təkrar namizədlik haqqına sahib olduğunu qeyd edirlər.
Birinci tur
center|1000x1000px|LOESS graph displaying the polls for the 2023 Turkish Presidential election during the official campaign period.
İkinci tur
alt=|center|1000x1000px
Təhlil
İlk turda heç bir namizəd səslərin çoxluğunu qazana bilmədiyi üçün mayın 28-ində ilk iki yeri tutan Rəcəb Tayyib Ərdoğan və Kamal Kılıçdaroğlu arasında ikinci tur keçirildi. Seçkilərdə 49,52% səs toplayan Ərdoğan bundan öncəki prezident seçkilərində ümumi səslərin 52,59%-ini toplaya bilmişdi.
Sövməə Zərrin (Sərab)
Sövməə Zərrin - İranın Şərqi Azərbaycan ostanının Sərab şəhristanı ərazisinə daxil olan kənd.
Kikboksinq
Kikboksinq — idmanı müxtəlif texnikaların birləşdiyi müdafiə idmanıdır. Tamamilə fərqli olan 2 idman növünün-Karate və Muay Tay idman növlərinin birləşməsindən əmələ gələn gücə və texniki biliyə əsaslanan idmandır. Kikboksinq ən ağır idman növlərindən biri hesab olunur. Bu idman təkcə hücum üçün deyil eyni zamanda müdafiə üçündür. Təpik və yumruq eyni vaxtda işləndiyi üçün xüsusi əlcək,kask və diş üçün qoruyuculardan istifadə etmək mütləqdir.
Kikboksinqin Növləri
Kikboksinqin 3 əsas forması ayrılır: Semi contact, light contact, full contact
Semi contact
Bu növdə adətən 57 kq-dan 94 kq-a və daha çox ağırlıqlı idmançılar döyüşür. Hər biri 2 dəqiqə olmaqla döyüş 3 raund keçirilir. Başın üstü, boyun və bel hissələrə vurmaq qadağandır.
Light contact
Digər xüsusiyyətləri Semi contactla eyni olsa da, fərqli olaraq bu növdə sürət daha vacibdi. Və adətən döyüş dayandırılmır. Xal hesabı ilə və ya nakautla bitir.
Full contact
Adından da göründüyü kimi bu növdə rəqiblə sonuna qədər mübarizəyə başlanılır. Kikboksinqin ən peşəkar növüdür.
Dəyirmankeşi (Astara, İran)
Dəyirmankeşi — İranın Gilan ostanının Astara şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 183 nəfər yaşayır (44 ailə).
Azərbaycan fotoqraflarının siyahısı
Azərbaycan fotoqraflarının siyahısı — Azərbaycan Respublikası, Sovet Sosialist Respublikaları İttifaqı, Azərbaycan Xalq Cümhuriyyəti, Rusiya İmperiyası tərkibində yaşayan etnik azərbaycanlı və Azərbaycanda yaşayan digər etnik qrupların fotoqraf və fotojurnalistlərin siyahısı. Siyahı ad sırası ilə qeyd olunub. Siyahıya həmçinin Azərbaycanda doğulmuş, lakin sonradan köçən; digər ölkələrdə doğulmuş, lakin Azərbaycana köçən və ya orada mühüm bir müddətdə işləyən fotoqraf və fotojurnalistlər daxildir.
Bədii şərtilik
Bədii şərtilik — Ədəbiyyat və incəsənətdə həyatı obrazlı əksetdirmə üsulu. Bədii təsvir prinsipi olmaqla, obrazın təsvir edilən obyektlə bütünlüklə eyni olmamasıdır. Bədii şərtilik anlayışı tarixən dəyişkəndir; məsələn, Homerin mifoloji obrazları öz dövrünə görə həyati olduqları halda, klassisizm ədəbiyyatında sırf şərtidir. Bədii ədəbiyyatda şərtilik, əsasən, bədii təsvir vasitələrinə, obraza və zamana münasibətdə təzahür edir.
Dünya ədəbiyyatında İohann Volfqanq Hötenin "Faust", Frans Kafkanın "Çevrilmə", rus ədəbiyyatında Nikolay Vasilyeviç Qoqolun "Burun", Mixail Afanasyeviç Bulqakovun "Usta və Marqarita" əsərləri, Azərbaycan ədəbiyyatında Hüseyn Cavidin "İblis", Əbdürrəhim bəy Haqverdiyevin "Pəri-cadu" pyesləri, Yusif Vəzir Çəmənzəminlinin "Qızlar bulağı", Yusif Səmədoğlunun "Qətl günü", Elçinin "Ağ dəvə", Mövlud Süleymanlının "Köç" romanları və s. bədii şərtilik prinsipləri əsasında yazılmışdır. Azərbaycan təsviri sənətində də bədii şərtilik ünsürlərinə təsadüf edilir (Rasim Babayev, Mircavad Mircavadov, Cahid Camal və başqalarının yaradıcılığı). Bədii şərtiliyə təmsil, elmi fantastika və s. janrlar daha çox meyil edir.
Ədəbiyyat və incəsənətdə bədii şərtiliyin üslub səviyyəsinə qalxması mifologiya və folklordan geniş istifadə olunması ilə bağlıdır.
Qazı Məhəmməd
Qazı Məhəmməd (1900 ya da 1901 – 30 mart 1947) — kürd siyasi xadimi, kürd azadlıq hərəkatının lideri, Məhabad Cümhuriyyətinin ilk və yeganə prezidenti.
Həyatı
Qazı Məhəmməd 1900 ya da 1901-ci ildə Məhabad şəhərində doğulub. Onun nəsli şəhərdə tanınmış olub. Məhəmmədin babası Feyzulla bəy 1918-ci ildə alman-türk ordularının qarşısını almaq üçün qurulmuş könüllülərə rəhbərlik edirdi. Belə bir vətənpərvər ruhlu ailə Məhəmmədin gələcək həyatına təsir etməyə bilməzdi.
Qazı Məhəmməd çox yaxşı təhsil almış, islam dinini mükəmməl öyrənmiş, kürd və fars dilləri ilə yanaşı ərəb, türk , ingilis və rus dillərini bilmişdir.
1941-ci ildə sovet-ingilis ordusu Iranın şimalını işğal edəndə Məhabad bölgəsi iran ordusu müttəfiq ordusu arasında neytral zonaya çevrilmişdi. Bu zaman Qazi Məhəmməd Məhabadın dini rəhbəri və şəhər valisi idi. Bu nüfuzundan istifadə edən Məhəmməd faktiki olaraq bütün bölgəni idarə edirdi. İkinci Dünya Müharibəsi illərində mərkəzi hökumət artıq ölkənin şimalına hakim deyildi. Bu ərazilərə bolşeviklərin təsiri günü-gündən artırdı. Belə bir mühitdə Qazı Məhəmmədin ətrafına tərafdarlarına toplamağa davam edir. Bu tərafdarlardan biri də "Kürdüstan həyatı" adlı təşkilat idi. Daha sonradan bu təşkilatın bünövrəsində Iran Kürdüstanının Demokratik Partiyası yaradılır.
Qazı Məhəmmədin əsas tərəfdaşlarının içərisində İraqın kürdlər yaşayan Barzan vilayətindən gələn hərbi birləşmələrə rəhbərlik edən Mustafa Barzani idi.
Lakin Iran rəsmilərinin müharibə bitdikdən sonra fəal şəkildə BMT-də sovet ordularının ölkədən çıxarılmasını tələb etməsi, həmçinin baş nazir Əhməd Qəvamın şəxsən Stalinlə görüşərək onu razı salması şimali Irandakı azərbaycan türklərinin, kürdlərin və giləklərin müstəqillik idealarını ağır zərbə vurur.
Bolşeviklər çəkildikdən sonra Iran ordusu Məhabada daxil olur. Zəif təchiz olunmuş kürd dəstələri məğlubiyyətə düçar olur. 22 dekabrda cümhuriyyət devrilir. Qazı Məhəmməd başda olmaqla bir çox liderlər həbs edilir. Onları mühakimə etmək üçün hərbi-sahə məhkəməsi yaradılır. Şahidlərin dediyinə görə Qazı Məhəmməd məhkəmə proseslərində özünü çox mətanətli aparır və Kürdüstanın suverenliyini ideasından əl çəkmir. Hətta Mustafa Barzaninin onunla birgə qaçmaq, daha sonra türmədən Qazini azad etmək fikirlərini rədd edir.
30 mart 1947-ci ildə məhkəmənin qərarı ilə Qazi Məhəmməd, bir neçə inailab liderləri Çarçara meydanında asılaraq edam edilirlər.
Təran (Sərab)
Təran - İranın Şərqi Azərbaycan ostanının Sərab şəhristanı ərazisinə daxil olan kənd.
Əhalisi
2006-cı il məlumatına görə kənddə 369 nəfər yaşayır (94 ailə).
Kikai Sentai Zenkaiger
Şounun mövzusu robotlar və maşınlardır. Super Sentai-nin 45-ci ildönümünü keçmiş sentai mecha və komandalarına əsaslanan qəhrəmanlar və əşyalarla qeyd edir.
İstehsal
Seriyalın ticarət nişanı 8 sentyabr 2020-ci ildə Toei şirkəti tərəfindən təqdim edilmişdir.
Zenkaizerin qırmızı əvəzinə ağ rəngdə olmasına baxmayaraq lider olaraq seçilməsinin səbəbi, digər qırmızılarla ilə birlikdə qruplaşdırıldığı zaman gələcək krossoverlərdə fərqlənməsini təmin etməkdir. Dörd Kikainoid, Uchu Sentai Kyuranger-in insan olmayan üzvlərinə əsaslanır.
Ümumi
Bu hekayədə qəhrəmanlarımız paralel kainatları məhv etməyə çalışan düşmənləri dayandırmaq üçün tam güclə tam qaz istifadə edəcəklər.
Zenkaizer kimi tanınan qəhrəman, ədalətli qəlbi ilə, öz dünyasına girməyi bacaran yadellilər arasından çıxan nəhəng bir şər kütləsinə qarşı çıxacaq. Onunla bu mübarizə həyat formasında olan dörd robot olacaq.
Bölümlər
Bu Sentai mövsümündəki bölümlər hər ədədin sonunda -kai (カ イ) şəkilçisi əlavə edilərək nömrələnir (məs: 1-ci Kai! (第 1 カ イ！ Dai Ik-kai!)). Bölüm adları da "kai" hecası ilə bitir.
Qrinq adası
Qrinq adası — Kuril adalarının Kiçik Kuril cərgəsinə daxil olan ada. İnzibati cəhətdən Saxalin vilayətinin Şimali Kuril şəhər dairəsinə daxildir. Adada yaşayış yoxdur.
Ada norveçli bəstəkar Edvard Qrinqin şərəfinə adlandırılmışdır. Şikotan adasının yaxınlığında yerləşir. Şikotan adasından 400 metrlik boğazla ayrılır.
Anaksimandr
Anaksimandr (yun. Ἀναξίμανδρος, təxminən e. ə. e.ə. 610 – e.ə. 547) — Milet məktəbinin ikinci tanınmış filosofu. O, dünyanın yaranması və quruluşu haqqında fikirlərini “Təbiət haqqında” (yun. Περί φύσεως) adlı kitabında açıqlamışdır. Bu kitab yunanların ilk elmi kitabı hesab edilir. Ancaq günümüzə onun yalnız bəzi fraqmentləri gəlib çatmışdır.
Həyatı
Antik dövrün tarixçisi Apollodora göre 42-ci olimpiadanın 3-cü ilində- e.ə. 610-cu ildə Miletdə doğulmuç, 58-ci olimpiadanın 2-ci ilində- e.ə. 546-cı ildə 64 yaşında vəfat etmişdir.
Anaksimandr Milet məktəbinin qurucusu Falesin şagirdi idi.
Fəlsəfəsi
Anaksimander də öz dönəminin ən bilikli adamlarımdan biri olmuşdur. O ilk dəfə “qanun” anlayışını cəmiyyətə deyil, həm də elmə və təbiətə aid etmişdir. O, Yunanıstanda ilk dəfə olaraq günəş saatını kəşf etmiş, həm də günümüzə çatmayan dünya xəritəsini çəkmişdir.
Onun fikrincə həyat dənizdən başlamışdır. Sonra təkamül nəticəsində bütün canlılar yaranmışdır. İlk olaraq sudan iynə dərili heyvanlar əmələ gəlmiş, sonra onlar lildən çıxaraq iynələrini itirmişdir. İnsan isə çox zəif olduğundan başqa cür yaranmışdır. O, öncə balıqların içində olmuş, sonra oradan çıxaraq müstəqil həyat sürməyə başlamışdır.
İsmətabad
İsmətabad — İranın Qəzvin ostanının Buyinzəhra şəhristanının Mərkəzi bəxşində şəhər.
Əhalisi
2016-cı ilin məlumatına görə şəhərdə 2,986 nəfər yaşayır (922 ailə).
Milli tərkibi
Əhalisi Azәrbaycan türklərindən ibarətdir və Azərbaycan türkcəsində danışırlar.
Rajden Qvetadze
Rajden Matveyeviç Qvetadze  — Gürcü Sovet yazıçısı və tərcüməçisi.
Həyatı
Rajden Qvetadze kasıb ailədə anadan olmuşdur. Üç sinif oxuduqdan sonra məktəbi atmaq məcburiyyətində qalmışdır. Lakin müəyyən müddətdən sonra axşam məktəbində təhsil almağa başlamışdır.
Eyni dövrdə ədəbiyyatda ilk addımlarını atmağa başlamışdır. Qvetadzenin 1913-cü ildə ilk şeirləri çap olunmağa başladı və 1915-ci ildə isə ilk kitabı "Ay işığı nağılı" nəşr olundu. Yaradıcılığının ilk dövrlərində "Mavi buynuz" simvolistlər qrupuna yaxın idi.
Gürcüstanda sovet hakimiyyətinin qurulması uğrunda mübarizəni təsvir edən ilk romanı olan "Teo" 1929-cu ildə, onun ardınca "Çiakikona", 1935-ci ildə isə "Laşuri axşamları" romanlar toplusu nəşr olundu.
Rajden Qvetadze aktiv tərcüməçilik ilə də məşğul olmuşdur. Qədim dastan olan "Ramayana" və fransız balladası "Roland haqqında mahnı" kimi əsərləri və dünya klassiklərinin tərcümələri ilə gürcü ədəbiyyatını zənginləşdirmişdir. O, həmçinin Nikolay Nekrasov, İvan Franko və digər rus, ukrayna, erməni və belarus yazıçılarının əsərlərini də gürcü dilinə tərcümə etmişdir.
Rajden Qvetadze 1935-1950-ci illərdə “Federasiya” (“Sovet yazıçısı”) nəşriyyatına rəhbərlik edib.
Rajden Qvetadze 1 dekabr 1952-ci ildə Tiflis şəhərində vəfat etmişdir. O, yazıçılar və ictimai xadimlərin Didube panteonunda dəfn edilmişdir.
Ədəbiyyat
ზ. ბაბუნაშვილი, თ. ნოზაძე, „მამულიშვილთა სავანე“, გვ. 104, თბ., 1994
BRDM-2
BRDM-2 (rusca: Боевая Разведывательная Дозорная Машина; Boyevaya Razvedıvatelnaya Dozornaya Maşina; “Zirehli Kəşfiyyat-Keşik Maşını”), SSRİ istehsalı olan amfibiya tipli zirehli kəşfiyyat-keşik maşınıdır. Texnika özündən əvvəlki BRDM-1 kəşfiyyat-keşik maşınlarının yerini alması məqsədilə yaradılmış və buna görə də, özündən əvvəlki maşınla müqayisədə amfibiya xüsusiyyətləri və silahlanması yaxşılaşdırılmışdır. Bu texnikada, bir çox SSRİ istehsalı olan texnikalar kimi çox geniş bir şəkildə yayılmış və SSRİ ordusundan başqa, 38 ölkənin də, silahlı qüvvələrində silahlanmaya qəbul edilmişdirlər və hal-hazırda da, istifadə edilirlər.
İstehsalçı ölkə: SSRİ
İstehsalçı firma: Qorki Avtomobil Zavodu (GAZ)
İstehsal tarixi: 1962 – 1989
Xidmətə giriş ili: 1962 – günümüzə Ağırlıq: 7 ton
Ekipaj: 4 nəfər
Ölçülər
Lülənin uzunluğu: 3 m
Eni: 2.35 m
Hündürlüyü: 2.39 m
Klirens: 0.33 m
Konfiqurasiya: 4x4 (8x8)
Müdafiə
Zireh: 14 mm-lik tökmə polad
Performans
Zəminə təzyiq: 0,5 – 2.7 kq/sm ²
Dalış dərinliyi: 10 km/s sürət ilə üzən
Xəndək keçmə: 1.22 m
Maneə keçmə: 0.54 m
Qalxma dərəcəsi: 30º
Mühərrik: GAZ-41 (ZMZ-41) V8 benzin
Güc: 140 at gücü
Maksimal sürət: 100 km/saat
Yanacaq çəninin tutumu: 290 litr
Mənzili: 750 km
Asqı tipi: hidravlik amartizator və resor
Silahlanma
– 14.5 mm “KPVT” pulemyotu
Kalibr: 14.5 mm
Mərmi: 14.5x114 mm
Güllənin başlanğıc sürəti: 1005 m/s Atəş məsafəsi: 2 km
Maksimal atəş məsafəsi: 8 km
Lülənin qalxma bucağı: –5º... +30º Üfüqi tuşlama bucağı: 360º
Döyüş komplekti: 500 ədəd
– 1 ədəd 7.62 mm "PKT" pulemyotu
Kalibr: 7.62 mm
Mərmi: 7.62×54mm R
Atış tezliyi: 800 atış/dəqiqədə
Güllənin başlanğıc sürəti: 855 metr/saniyə
Atəş məsafəsi: 1.5 km
Maksimal atəş məsafəsi: 4 km
Mərmi sayı: 2000 ədəd
İstifadə edən ölkələr
thumb|300px|Hal-hazırkı BRDM-2 istifadəçiləri mavi, keçmiş istifadəçiləri isə qırmızı rəngdə göstərilmişdir
Sarıbaş (Krım)
Sarıbaş — Krımda kənd.
Əhali
Ukraynada 2011-ci ildə aparılan əhali siyahıalınmasına görə kənddə danışılan dillərin nisbəti belədir:
Fındıqpüştə (Astara, İran)
Fındıqpüştə — İranın Gilan ostanının Astara şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 23 nəfər yaşayır (4 ailə).
Nizari-İsmaili dövləti
Nizari-İsmaili dövləti (Farsca: ; 1090-1256/1258) — İsmaili - Nizari - Həsən Sabbah tərəfindən qurulan və 1256/1258-ci ilə qədər mövcud olmuş Batini teokratik dövləti.
NGC 5233
NGC 5233, Yeni Baş Kataloqda qeydə alınmış qalaktikadır. Göy üzündə Tazılar bürcü istiqamətində yerləşir. Sab tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Barbar Konan (film, 1982)
Barbar Konan — 1982-ci ildə istehsal olunmuş ABŞ filmidir. Baş rolda Arnold Şvartsenegger iştirak edir. Filmin baş prodüseri Raffaella De Laurentisdir. Filmə Universal Studios və 20th Century Fox kompaniyaları distribüterlik etmişdir.
Məzmun
Baş verən hadisələrin üzərindən illər keçmiş və Konan «Ağrı təkəri» işində çalışaraq, inanılmaz güc qazanmışdır. Konan döyüş sənətinin sirlərini öyrənmək üçün qladiator döyüşlərində iştirak edir. Bir müddət sonra Konanın sahibi ona azadlıq verir. Konan səyahətinə davam edən zaman qəbir kurqanında qılınc tapır və oxatan Subatayı İfritədən xilas edir. Onlar birlikdə Zamor adlı şəhərə yollanırlar. İfritənin sözlərinə görə Konan məhz bu şəhərdə axtardığını tapacaqdır. Onlar burada İlan ayini haqqında eşidirlər və məbədə girməyə qərara gəlirlər. Konan və Subatay məbəd yaxınlığında amazonka Valeriya ilə tanış olurlar. Konan, Subatay və Valeriya birlikdə macəralarını davam etdirirlər.
Konan məbəddən «İlan gözü» adlı qiymətli daşı oğurlayır. Konan qəflətən günəşin altında iki ilan döyüşçüsü təsvir edilmiş emblemi müşahidə edir və İlan ayininin keçmişdə kəndinə hücum etmiş döyüşçülərlə əlaqədar olduğunu başa düşür. Konan, Subatay və Valeriya buradan qaçırlar. Konan «İlan gözü» daşını Valeriyaya hədiyyə verir. Sabahısı gün onlar krallığın döyüşçüləri tərəfindən tutulurlar. Kral Ozrik onları azad edir və əvəzində İlan ayininin təsiri altında olan qızını xilas etmələrini istəyir. Konan Tuls Dumun Dağ hakimiyyətində yerləşdiyi məbədinə təkbaşına yola düşür.
Konan Dağ hakimiyyətinə çatan zaman İlan ayininə qulluq edən döyüşçülərə məxsus paltar geyinir. Lakin qoruyucular onun Konan olduğunu başa düşürlər. Reksor və Torqrim Konana müqavimət göstərirlər. Tulsa Dum öz gücünü Konana göstərmək üçün ətrafda təsir altında qalan qızlardan birinə dağdan atılmasını tələb edir və qız ölür. Danışıqdan sonra Tulsa Dum onu Skorbi ağacına bağlatdırır. Ölüm vəziyyətində olan Konanı dostu Subatay xilas edir. Subatay və Valeriya sehrbaz olan Akironun Konana kömək etməsini üçün ona israr edirlər. Bu zaman Akiro onlara ruhların ondan böyük qiymət tələb edəcəyini qeyd edir. Subatay və Valeriya onun təklifini qəbul edirlər. Akiro onlarla razılaşır və Konanı müalicə etmək üçün ayin hazırlayaraq, ruhları bura istiqamətləndirir. Ayin zamanı ruhlar Konanı oğurlamaq niyyətinə düşür. Lakin Subatay və Valeriya ruhları buradan uzaqlaşdırmağı bacarırlar.
Onlar gecə vaxtı məbədə daxil olurlar və Şahzadəni götürərək, buranı tərk edirlər. Lakin bu zaman onlar döyüşməyə məcbur olurlar. Tulsa Dum zəhərli ox ilə Valeriyanı vurur və Valeriya dünyadan köçür. Bir müddət sonra Konan Tulsa Dumun ordusu ilə döyüşməyə hazırlaşır. Konan və Subatay Tulsu Dumun ordusu üçün çoxlu sayda tələlər hazırlayırlar. Qarşı tərəf tələyə düşür və onlar qəhrəmanlıqla döyüşməyə başlayırlar. Torqrim tələyə düşərək ölür. Konan Reksorla döyüşən zaman onun köməyinə Valeriyanın ruhu gəlir. Reksor məğlubiyyətə düçar edilərək, öldürülür. Bu zaman Konan atasının qılıncını geri götürür. Tulsa Dum məğlubiyyətə uğradığını başa düşür və Şahzadəyə zəhərli ox atır. Subatay Şahzadəni xilas edir. Tulsa Dum təkbaşına məbədə qayıtmağa məcbur olur.
Şahzadə Konana məbədə gizli şəkildə girməyə kömək edir. Bu müddətdə Tulsa Dum ona qulluq edən şəxslərlə danışır. Tulsa Dum Konanı görən zaman onu hipnoz sayəsində özünə tabe etmək istəyir. Lakin Konan onu atasının qılıncı ilə öldürür. Beləliklə, Konan ailəsinin, xalqının və Valeriyanın qisasını almağı bacarır. Bu zaman Tulsa Dumun qulluqçuları müxtəlif istiqamətlərə hərəkət etməyə başlayırlar. Konan məbədi yandırır və səyahətini qərbdə davam etməyə qərara alır. Konan səyahətindən əvvəl Şahzadəni atası Kral Ozrikin krallığına geri aparır.
Tendeloyn (Manhetten)
Tendeloyn ― XIX əsrin sonu XX əsrin əvvələrində fəaliyyət göstərmiş Nyu-York şəhərinin mərkəzi borosu Manhettində yerləşən keçmiş əyləncə və qırmızı işıqlar rayonu.
Ərazi əvvəlcə 24-cü küçədən 42-ci küçəyə və Beşinci prospektdən Yeddinci prospektə qədər uzanırdı. 20-ci əsrin əvvəllərində şimala doğru 57-ci və ya 62-ci küçəyə qədər və qərbə doğru Yeddinci prospektə qədər genişləndirildi və müasir NoMad, Çelsi, Cəhənnəm mətbəxi, Tikiş kvartalı və Teatr kvartalı rayonların ərazilərini əhatə etməyə başladı.
Hidayət xeyriyyə cəmiyyəti
Hidayət xeyriyyə cəmiyyəti - əsas məqsədi qoçular və qatillərlə mübarizə aparmaq, dini fanatizmə qarşı çıxmaq olan cəmiyyət. 1904-cü ildə yaradılan cəmiyyətin idarə heyətində Hacı Zeynalabdin Tağıyev, İsa bəy Hacınski, Mirməhəmməd Kərim Bakuvi, Molla Ruhulla Məmmədzadə, Əhməd bəy Ağaoğlu, Mustafa bəy Əlibəyov və digərləri olub. Cəmiyyətin üzvləri daima öz fikirlərinə və əməllərinə görə cinayətkarlar və dini radikallar tərəfindən təqiblərə məruz qalıblar.
Haqqında
Cəmiyyətin dəstəyi ilə 1906-ilin noyabrın 17-də şəhərdə insanları narahat edən bir neçə qoçu haqqında cəza tədbiri görülür. Onlardan biri də Novxanı da yaşayan Məşədi Hacı oğlu idi. İllər sonra 1912-ci il yanvarın 16-da fürsət tapan Məşədi Hacı qisas almaq üçün cəmiyyətin üzvü Molla Ruhulla Məmmədzadəni öz evində qətlə yetirib. 1913-cü ildə onun öldürülməsi ilə bağlı baş tutmuş məhkəmə prosesində cəmiyyətin katibi Mustafa bəy Əlibəyov iştirak edib.
“Hidayət” cəmiyyəti dini fanatizm adətlərinə, şaxsey-vaxsey və bu kimi digər mərasimlərə qarşı çıxırdılar. Bu adət və mərasimlərin insanlara ancaq zərər verməsi ilə bağlı cəmiyyət insanlara müraciət edir. Cəmiyyətin katibi Mustafa bəy Əlibəyov isə bu barədə “İrşad” qəzetində məqalə yazır. Bu müraciət şəhərin fanatik dindarları tərəfindən qəzəblə qarşılanır. Hətta bəziləri cəmiyyətin üzvləri qazi Mir Məhəmməd Kərimin və Mustafa bəy Əlibəyovun başının kəsilməyini tələb edirlər. Daha sonra Məhəmməd Kərimin ev qapısını yandırırlar. Mustafa bəy Əlibəyov isə təqiblərdən azad olmaq üçün bir müddət öz evindən çıxmır.
Cəmiyyətin katibi olan Mustafa bəy Əlibəyov Bakı neftini xarici kapitalın inhisarından qurtarıb xalqın rifahına sərf etmək məqsədilə cəmiyyətin nəzdində "Hidayəti-islamiyyə" neft şirkəti yaratmağa təşəbbüs göstərib. Bu məqsədlə şirkətin 27 bənddən ibarət nizamnaməsini tərtib edib.
İoseb İremaşvili
İoseb İremaşvili— gürcü siyasətçisi və yazıçısı idi. Uşaqlıq dostu və daha sonra İosif Stalinin siyasi rəqibi olan Stalin və Die Tragödie Georgiens (Stalin və Gürcüstan faciəsi, Berlin, 1932) kitabı ilə daha çox tanınır.
Xatirələri
1932-ci ildə "Stalin və Gürcüstan faciəsi" (Stalin və Gürcüstan faciəsi) xatirələrini alman dilində nəşr etdi. Sürgündə nəşr olunan və Sovet qınağına toxunulmaz olan kitab, Stalinə düşmən olsa da, Stalinin bioqrafları üçün həyati mənbə olduğunu sübut edir. Xatirələrində İremaşvili, atası Vissarion Cuqaşvili tərəfindən ona edilən pis rəftara diqqət yetirərək Sosonun (Stalinin uşaqlıq adı) Qori həyatının bir çox detallarını izah edir. İremaşvilinin hekayəsinə əsaslanaraq çıxardığı ilk nəticəni bir neçə psixobioqraf izlədi, xüsusən Qustav Buxovski və Daniel Rankor-Lafferier, döyülmələrini gələcək diktatorun əsas psixoloji tərifi hesab edirlər. İremaşvili, gənc Stalinin könüllü olaraq seminariyasını tərk etdiyini və Sovet liderinin rəsmi tərcümeyi-halında göstərildiyi kimi inqilabi fəaliyyətə görə qovulmadığını da bildirir. Bundan əlavə, o, Sosonun valideynlərinin etnik osetiyalılar olduğunu iddia edir ki, bu da Stalinin müstəqil Gürcüstana qarşı xüsusilə sərt siyasətini və 1920-ci illərdə Gürcüstan SSR-də anti-Sovet müxalifətini yatırmaqda həddindən artıq sərtliyini izah edir.
Gilədeh (Astara, İran)
Gilədeh — İranın Gilan ostanının Astara şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 545 nəfər yaşayır (124 ailə).
Şahlar Ağayev
Ağayev Şahlar Hüseyn oğlu — Azərbaycan Silahlı Qüvvələrinin Qarabağ müharibəsi şəhidi. thumb|300px|[[Həsənriz (Aterk) uğrunda 40 Şəhid. (Abidə 5 sentyabr 1992 qoyulmuşdur.) Haqverdi Verdiyev ,Yusif Qasımov (baş leytenant), Çərkəz Həsənov, Dəyanət Məmmədov,Vüqar Hüseynov, Rasim Abbasov, İmaməddin Əliyev, Simran Rzayev,Şahin Abbasov, Qarabala Mayılov,Müşfiq Paşayev, Elman Cavadov,Ədalət Vahabov,Rəşid Məmmədov (əsgər, 1973),Şahlar Ağayev, Sərvan Ağayev, Ucar Zeynalov, Bəxtiyar Cəfərov (əsgər, 1973), Sadiq Muradov, Vasif Əlibəyov, Rəsul Süleymanov (əsgər, 1973), Əlibaba İbrahimov, Fuad Həsənov İlham Hüseynov (əsgər, 1973), Münasib Mehdiyev]]
Həyatı
19 iyul 1992-ci ildə Ağdərənin Həsənriz məntəqəsi istiqamətində gedən döyüş zamanı şəhid olmuşdur.
Təltifləri
Sıravi Şahlar Ağayev 19 noyabr 1992-ci il tarixdə respublikamızın suverenliyinin və ərazi bütövlüyünün qorunmasında, dinc əhalinin təhlükəsizliyinin təmin edilməsində göstərdiyi şəxsi igidlik və şücaətə görə “Azərbaycan Respublikasının Fəxri fərmanı” ilə (ölümündən sonra) təltif edilmişdir. İgid döyüşçünün məzarı Bakı şəhərindədir.
Krimler şəlaləsi
Krimler şəlaləsi (Krimmler Wasserfälle) — Avstriyada kaskad şəlalə. Şəlalə eyni adlı Krimler-Ahental çayının üzərindədir (Zalçah çayının qolu). Avropanın ən böyük kaskad şəlalərdən biri.
Ümumi məlumat
Krimler - Ahental çayı buzlaq mənşəli sularla qidalanır. Çayın su toplayıcı sahəsinin 12 %, yəni 110,7 km²-lik sahə buz örtüyü ilə örtülüb. Şəlalənin orta su sərfi 5,61 m³/s-dir. İl ərzində gözə çarpacaq dərəcədə su sərfi dəyişə bilir— 0,356 - 57,2 m³/s. Qeydə alınmış ən böyük su sərfi 25 avqust 1987-ci ilə təsadüf edir. Maksimum - 166,7 m³ / s. Nəticədə bu artım ərazidə böyük dağıntılara səbəb olmuşdur.
Krimler şəlaləsi bölgədə turizmin inkişafına böyük təkan vermiş. 2010-cu ildə ortalama 400 min insan ziyarət etmişdir. Zalsburqdan 670 və 671 marşrutları bir başa Krimmler Wasserfalls dayanacağına kimi gəlir. Şəlalənin bütün kaskadlarına qalxmaq üçün dağ yolu mövcuddur. Bir saatlıq bu yolu qalxdıqdan sonra dağlıq ərazidə bir neçə istiqamətdə hərəkət etmək mümkündür: Hündürlüyü 1631 metr olan Tauernxaus Krimler silsiləsi, Warnsdorfer Hütte silsiləsi və Rainbiç vadisi və s.
Sovet İttifaqının dağılması
Sovet İttifaqının dağılması — 25 dekabr 1991-ci il tarixində SSRİ Dövlət Başçısı Mixail Qorbaçovun istefa etməsinin ardından Sovetlər Birliyini təşkil edən respublikaların müstəqilliyini qazanmalarıyla Sovet Sosialist Respublikaları İttifaqının dağıldığı hadisədir.
Turşucuzadə Əhməd Muxtar Əfəndi
Turşucuzadə Əhməd Muxtar Əfəndi — Osmanlı alimi və şeyxülislamı.
Quduevlər (Astara, İran)
Quduevlər — İranın Gilan ostanının Astara şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 20 nəfər yaşayır (5 ailə).
Konrad Hilton
Konrad Nikolson Hilton — amerika iş adamı, Hilton Otellər Şəbəkəsinin banisi.
Həyatı
Konrad Hilton 1887-ci ilin dekabrın 25-də ABŞ-nin Nyu-Meksiko ştatında çox uşaqlı ailədə anadan olub. Anası Mari Almaniyadan, atası Avqust isə Norveçdən miqrasiya etmişdi. Atasının San-Antonioda xırdavat dükanı var idi. Ailənin bütün dolanışığını dükan vasitəsiylə təmin edirdi. Hətta uşaqlarının hər birinin öz otağı olan ev də tikmışdı, lakin 1907-ci ildə yaşanan böhran Avqustun da kiçik biznesini vurur. Mağazanın gəlirləri bir neçə dəfə azalır. Vəziyyət elə kritikləşir ki, ailə ərzağa qənaət etməyə başlayır, evlərinin bir neçə otağını günlük kirayə verirlər. Bu ideyanın ilk olaraq, kimin ağlına gəldiyi bəlli deyil. O məlumdur ki, Hilton ailəsi təmiz otaq, nahar və səhər yeməyi üçün qonaqlardan 1 dollar alırlarmış. Bu, kiçik ailə pansionatı onlara depressiya illərinə tab gətirməyə imkan verir.
Konrad Hilton atasının istəyinə uyğun mühəndis ixtisasını seçir və yüksək təhsil alır, lakin bu sənət onu heç cəlb etmirdi deyə, uşaqlıqdan arzusunda olduğu bank idarəçiliyi ilə bağlı fikirlərini reallaşdırmağa köklənir. I Dünya Müharibəsi ideyasına mane olur. 1917-ci ildə Konrad könüllü şəkildə orduya gedir. Avropada ikinci dərəcəli leytenant kimi döyüşür. Xidmətdə olduğu bir il müddətində ailəyə ağır itki üz verir. Atası avtoqəza nəticəsində həlak olur. Beləliklə, Konrad müstəqil həyata atılır.
İş həyatı
Məşhur otellər setinin yaradıcısının həyatında ilk cəhdi bank açmaq olur. Bankın fəaliyyəti cəmi bir il çəkir və bu biznes uğursuzluqla nəticələnir. 1919-cu ildə 31 yaşında Sisko şəhərciyinə köçür. Cibindəki 5 min dollarla bank sektorunda bəxtini bir daha sınamağı qərar verir, amma yerləşdiyi "Mobley" mehmanxanası onun fikrini dəyişir. Obyektdəki xidmət, işçilərin müştərilərlə mehriban davranışı diqqətini çəkir. Özünü otel biznesində sınamağı qərar verir. Dost-tanışdan 15 min dollar borc alıb, 60 otaqlı "Mobley" mehmanxanasını satın alır. Beləlilklə, Konrad Hilton ilk otelinə sahiblənir. Oteldə yenidənqurma işlərinə başlayır, əvvəlcə yataq otaqlarının sayını artırır. Vestübüldə bütün sütunların yanına çox da böyük olmayan vitrinlər qoydurur. Orada bəzək-düzək əşyaları, qəzet, jurnal və s. satdırır. Təkcə bu vitrinlər ona ayda 8000 dollar gəlir gətirir. Bir il sonra Hilton, Fort Bort şəhərində növbəti mehmanxananı və daha iki kiçik mehmanxananı satın alır.1924-cü ildə öz otelini sıfırdan qurmaq üçün Konradın sərəncamında 340 otaq və kifayət qədər pul vardı. Nəhayət, 1925-ci ildə o, Dallasda birinci "Dallas Hilton" otelini açır. Burada nömrələr "Mobley"dən 1.5–3 dollar daha baha olur.
Konradın işləri 1929-cu ilin böhranına qədər yaxşı gedir. Həmin ildə Amerika mehmanxanalarının 80 faizi müflisləşir. Biznesini xilas etmək üçün Konrad bankdan kredit götürür. Bununla belə, 8 otelindən üçünü bağlamaq məcburiyyətində qalır. 1930-cu ildə bütün otellərinin aktivlərini girov qoyaraq bankdan 300 min dollar borc götürür, amma böhran şəraitində otel biznesi gəlirli olmadığından 1931-ci ildə Konrad, "Hilton Hotels" şirkətini itirir. Konradın bəxti onda gətirir ki, bankın sahibləri – Mudi ailəsi otellərlə nə edəcəyini bilmirlər. Otelləri kimə satacaqlarını bilməyən Mudilər onları elə Konradın özünə təklif edirlər. Onu 18 min dollar maaşla şirkətin idarəçisi təyin edirlər. Məhz bu maliyyə dəstəyinin sayəsində Konrad otellərini geri almağa başlayır. 1934-cü ildə o, üç otelini geri alır və onları ipotek etdirərək 95 min dollar kredit götürür. Zəkası sayəsində Konrad Hilton Amerika tarixinin ən böyük iqtisadi böhranını aşır. Və bütün dünyada öz otel şəbəkəsini qurur.
İkinci Dünya Müharibəsindən sonra iş adamının şirkətinin gəliri fantastik şəkildə yüksəlir. 1949-cu ildə o, Nyu-Yorkun ən dəbli oteli olan "Waldorf-Astoria"nı satın alır. Həmin ildə ilk dəfə Birləşmiş Ştatların sərhədlərindən kənarda 300 otaqlı "Caribe Hilton" otelini açır.1954-cü ildə o, Amerika tarixində ən iri sövdələşməyə imza atır. "Hilton"un ən böyük rəqibi "Statler Hotels" şirkətini 111 milyon dollara satın alır.
1960-cı ildə Konradın artıq 40 oteli var idi. İş adamı bu otelləri bir dam altında toplayaraq "Hilton Hotels Corporation America"nı (HHC) qurur. 1964-cü ildən Hilton şirkətin dondurulmuş aktivlərini bazara çıxarır. Artıq 1967-ci ildə isə dünyada bir çox otelə sahib olan "Hilton Hotels Co. America"nın mərkəzi London seçilir. Digər otellərin bağlı olduğu "Hilton İnternational" yaradılır. Məlumat üçün bildirək ki, "Hotels Corporation America" ABŞ daxilində, "Hilton İnternational" xaricdəki biznesə nəzarət edir. Konrad Hiltonun rəhbərliyi ilə 60-cı illərin sonunda Las-Veqasda ilk otel-kazinoların fəaliyyətinə start verilir. Bu şirkətin tarixində atılmış ən mübahisəli addımlardan biri olur, amma addım öz bəhrəsini verir. 1987-ci ildə "Hilton Hotels" əsas fəaliyyəti kazino və qumar oyunları ilə bağlı olan "Ladbroke Group"la birləşdirilir. 2007-ci ildə "Blackstone" investisiya qrupu Hilton ailəsindən mehmanxana biznesini 26 milyard dollara satın alır. Bu məbləğin 7.5 milyard dolları borcların ödənməsinə sərf edilir. Hazırda "Hilton" Amerikada "Marriott International Inc"dən sonra ikinci böyük otel şəbəkəsidir. 2014-cü ilin məlumatına görə, "Hilton Hotels & Resorts" dünyanın müxtəlif yerlərində 570 otelə sahibdir. 2010-cu ildə otellərin gəliri 36.162 milyard avro, qazancı 8.162 milyard avro təşkil edib. Məşhur sərmayə fondu "BlackStone" 2007-ci ildə 26 milyard dollar ödəyərək Hilton otellərini aldı. 2013-cü ildə Hiltonun səhmləri satışa çıxarıldı. Bu satışdan şirkət 2,35 milyard dollar gəlir əldə etdi. Bu da bir otelin bu günə qədə səhm satışından əldə etdiyi ən böyük gəlir hesab olunur.
Konrad Hilton 1966-cı ildə 78 yaşında şirkətin idarəçiliyindən gedir. İdarəetməni oğlu Barrona həvalə edir, özü isə aktiv həyat tərzi keçirməyə başlayır. Bütün bioqrafiyasını əks etdirən "Qonağım ol" kitabını yazır. Bu kitab otel sektorunun "İncil"i hesab edilir. 1979-cu ildə o, 91 yaşında ilk otelini tikdirdiyi Dallasda həyata vida edir. Özünün bütün sərvətini "Hilton Foundation" fonduna vəsiyyət edir. Eləcə də, bəzi şeyləri 3 övladı arasında bölüşdürür. Belə ki, Riçard Hilton özünün daşınmaz əmlak şirkətini qurur. Konradın digər oğlu Uilyam Barron Hilton ailənin başçısı olur və işlərə nəzarət edir. 1966-cı ildən Hilton şirkətlərinə rəhbərlik edən Uilyam ailənin hazırkı davamçıları Paris və Niki Hiltonların babasıdır. Onu da bildirək ki, Konradın "Hilton Foundation" fonduna pul buraxması oğlu Barronun xoşuna gəlmir. O, atasının son istəyini ləğv etdirmək üçün 9 il mübarizə aparır. Nəticədə, varislik hüququnu geri qaytarır. Bu arada Barron ailə bizneslərinin idarəsində atasından geri qalmır. Bir neçə həlledici dəyişikliyə imza atır. Məhz Barronun sayəsində şirkət françayzinq modelinə keçir. 1973-cü ildə "Hilton" adlı sorğu-məlumat sistemi tətbiq edilir.
Hazırda ailənin davamçılarından olan Paris Hilton 1981-ci ildə anadan olub və yeniyetmə yaşlarından model kimi fəaliyyət göstərməyə başlayıb. 2003-cü ildə intim video-görüntülərinin yayılması isə Paris Hiltonu daha da məşhurlaşdırdı. Paris Hiltonun bacısı Niki Hilton isə milyonçu "Rotşild"lər nəslindən olan Ceyms Rotşildlə evlidir. Onu da bildirək ki, Konrad Hiltonun nəticələridir. Bacılar müəyyən vaxtlarda müxtəlif bizneslə məşğul olublar. Hazırda isə onlar heç bir işlə məşğul deyillər,
lakin o bəllidir ki, dünyanın bir çox yerində Hilton ailəsinə məxsus torpaq sahələri, otellər var. Bunlardan ən məşhuru Kosta Rikadakıdır. Ailənin bəzi üzvləri hələ də Norveçdə yaşayır.
Robert Barro
Bioqrafiyası
1965-ci ildə Kaliforniya Texnologiya İnstitutunda fizika bakalavr dərəcəsini, 1970-ci ildə Harvarddan iqtisad elmləri namizədi almışdır.
Elmə töhfəsi
RePEc layihəsi onu akademik araşdırmalarına əsasən 2011-ci ilin avqust ayına qədər müasir dünyada ən nüfuzlu dördüncü iqtisadçı kimi təyin etdi. Barro, Robert Lukas və Tomas Sercent ilə birlikdə yeni klassik makroiqtisadiyyatın qurucularından biri sayılır. Hal-hazırda Stenford Universitetinin Huver İnstitutunun baş elmi işçisidir.
1988-ci ildə Robert Barro özünün daxili inkişaf modelini — Barro modelini təklif etdi.
1993-cü ildə Robert Barro öz işində BARS əyrisinin müəllifidir — dövlət xərclərinin ÜDM-dəki payındakı artımın ÜDM artımının sürətlənməsindən asılılığı.
Dağıdıcı Konan (film, 1984)
Dağıdıcı Konan — 1984-cü ildə istehsal olunmuş ABŞ filmidir. Baş rolda Arnold Şvartsenegger iştirak edir. Filmə Universal Studios, Orion Pictures və Metro-Goldwyn-Mayer kimi film istehsal edən məşhur kompaniyalar distribüterlik etmişdir. Film Robert İrvin Hovardın "Barbar Konan" əsəri əsasında çəkilmişdir.
Məzmun
Baş verən hadisələr «Barbar Konan» hekayəsinin ardını davam etdirir. Konan və onun köməkçisi oğru olan Malek, Şadizaranın kraliçası Taramisin himayədarlığı altına keçirlər. Taramis Konanı Şahzadə Cennanı və onun cangüdəni Bombaatanı qorumaq üçün vəzifələndirir. Kraliça onları sehrli kristal və Daqotun buynuzunu axtarmaq üçün göndərir. Bunun əvəzində isə Taramis Konanın sevgilisi Valeriyanı yenidən həyata qaytaracaqdır. Lakin bu müddətdə Taramis Bombaataya, tapşırığın sonunda Konanı öldürməyi tapşırır. Yol boyu onlara zənci qadın döyüşçüsü Zula və Konanın köhnə dostu sehrbaz Akiro qoşulur.
Onlar cadugər Tot-Amonun sehrli məbədinə daxil olmaq qərarına gəlirlər. Bu qəsrdə sehrli kristal saxlanılır. Cadugər Şahzadə Cennanı oğurlayır və qəsrinə aparır. Qəhrəmanlar Şahzadəni axtararaq qəsrə çatırlar. Bu zaman Konan bədheybətə dönən Tot-Amonla mübarizə aparmağa məcbur olur. Konanın qələbəsindən sonra Şahzadə Cenna sehrli kristalı məbəddən götürür. Ardınca onlar Daqotun buynuzunun axtarışına yollanırlar. Qəhrəmanlar yeraltında yerləşən ovsunlu mağaraya sehrli kristalın sayəsində daxil olurlar və burada Daqotun buynuzunu tapırlar. Akiro divarlarda köhnə yazıları oxuyur və onlara buynuzun köməyi ilə Daqotun dirilməsi, dünyaya ziyan verəcəyini bildirir. Lakin Konan Valeriyanı diriltmək məqsədi ilə buynuzu götürür. Bu zaman yeraltı mağaranın döyüşçüləri onlara hücum edir və qəhrəmanlar tunel vasitəsi ilə buradan qaçmağa məcbur olurlar. Bombaata ona kraliçanın verdiyi tapşırığını yerinə yetirməyə başlayır. Bombaata tuneli arxasınca dağıdaraq, qəhrəmanları özündən uzaq salmağı bacarır və Şahzadə Cenna ilə birlikdə Şadizaraya yollanır.
Artıq onları kraliça Şadizarda gözləyərək, mərasim hazırlamışdır. Daqotun dirilməsi üçün buynuz onun qarşısına qoyulmuşdur. Daqot dirilən zaman Şahzadə Cenna onun üçün qurban getməlidir. Çünki Skelos kitabında yazılanlara görə əks halda dünya məhv ola biləcək vəziyyətə gələ bilər. Bu mərasim zamanı Konan dostları ilə birlikdə saraya daxil olur. Konan Bombaata ilə döyüşür və onu məğlub edir. Bu müddətdə Daqot artıq dirilmək üzrədir və Şahzadə Cenna qurban getməlidir. Zula Şahzadə Cennanı öldürməyə çalışan kahini məğlub edir. Daqot dirilmişdir və ona qurban aparmadıqlarına görə bədheybətə dönmüşdür. Daqot kraliçanı öldürür. Konan isə Daqot ilə mübarizə aparır və onun buynuzunu çıxarmağı bacarır. Bu zaman Daqot məhv olur.
Kraliça öldüyünə görə Şadizarın kraliçası Şahzadə Cenna olur. Şahzadə Cenna Zulanı döyüşçülərinin başçısı, Maleki təlxək və Akironu məsləhətçisi təyin edir. Konana isə onunla evlənərək, Şadizarın kralı olması təklifini verir. Lakin Konan onun təklifini qəbul etmir və yeni macəralarına hazırlaşaraq, səyahətə yollanır.
Dünkerk (film, 2017)
Dünkerk  — rejissor Kristofor Nolanın çəkdiyi müharibə dram filmi. Film Dünkerk əməliyyatı hadisələrinə — 1940-cı ildə Dünkerk döyüşündən sonra alman qoşunları tərəfindən Dünkerk şəhəri tərəfindən bloklanan İngilis, Fransız və Belçika birliklərinin dəniz yolu ilə boşaldılmasına əsaslanır. Film, ən yaxşı film və rejissorluq da daxil olmaqla 8 Oskar mükafatına namizəd göstərildi və nəticədə onlardan üçünü ən yaxşı montaj, ən yaxşı səs və ən yaxşı nominasiyalarını almışdır.
Djezzy
Djezzy — Əlcəzairin əsas mobil şəbəkə operatoru, bazar payı 65%-dir və əhalinin 90% -ni əhatə edir. Djezzy Global Telecom Holding-in filialıdır. Əlcəzairin ikinci GSM lisenziyasını 11 iyul 2001-ci ildə 737 milyon dollara satın almışdır. 2002-ci il fevralın 15-də rəsmən istifadəyə verilmişdir.
Ramiz Mustafayev (bəstəkar)
Ramiz Hacı oğlu Mustafayev — Azərbaycan bəstəkarı, professor (2001), Azərbaycan SSR xalq artisti (1987), "Şöhrət" ordeni laureatı (2001).
Həyatı
10 aprel 2008-ci ildə Bakıda vəfat etmişdir.
Yuxarı Kəmək (Əsədabad)
Yuxarı Kəmək - İranın Həmədan ostanının Əsədabad şəhristanının Mərkəzi bəxşinin ərazisinə daxil olan kənd.
Əhalisi
2016-cı ilin məlumatına görə kənddə 205 nəfər yaşayır (58 ailə).
Rasizadələr
Rasizadələr — Azərbaycanın tanınmış soylarından biri.
Soyun yaranması
Bu nəslin ən qədim məlum olan nümayəndəsi XIX əsrdə Naxçıvanın Şahtaxtı kəndində yaşamış Məşədi Qulu olub. Məşədi Qulunun dörd oğlu olub: Məşədi Ənnağı, Məşədi Tağı, Hacı Molla Abdulla və Kəblə Mirzəli. Rasizadə soyadının ilk daşıyıcısı isə Şahtaxtı kəndinin din xadimi Hacı Molla Abdulla olub. Hacı Molla Abdulla Rasizadənin uşaqları: Xurşid, Fatimə, Səlimə, Şeyx Məhəmməd, Hüseyn Cavid, Əlirza, Molla Əhməd, Ələsgər.
Dövrünün tanınmış ruhanisi olan Hacı Molla Abdulla 1877 ildə ailəsi ilə birlikdə Naxçıvana köçmüşdür. Şeri, musiqini yaxşı bildiyinə və məlahətli səsinə görə onu rövzəxan kimi tez-tez Bakı, Şamaxı, Gəncə, İrəvan və Nuxaya (Şəkiyə), habelə İran şəhərlərinə dəvət etmişlər. Seyid Əzim Şirvani "Hacı Molla Abdulla Şahtaxtılıya" adlı mənzum məktubunda onun rövzəxanlıq məharətini yüksək qiymətləndirmiş, "avazeyi-fəzli" nin "İraqü İsfahanı doldurduğunu" xüsusi vurğulamışdır. Hacı Molla Abdulla Hüseyn Cavidin dünyagörüşü və bədii istedadının formalaşmasına, onda şerə-sənətə meylin oyanmasına güclü təsir göstərmişdir. Şair, məhz atasının vəsiyyəti ilə Türkiyəyə gedərək, orada təhsil almışdır.
Azərbaycan ədəbiyyatında Rasizadə qardaşları milli mədəniyyətin təkamülündə üç cərəyan ilə və həmçinin ictimai-siyasi fikrin üç istiqaməti ilə eyniləşdirilirldi, çünki Məhəmməd Tehranda fars, Hüseyn (Cavid) Istanbulda türk, Əlirza isə Qori seminariyasında rus təhsilini alıb, müvafiq (islam, türk və rus) təsirinin təbliğçisi olublar. Demək olar ki, bu üç qardaş arasında mürəkkəb münasibətlər XX əsrin Azərbaycan cəmiyyətindəki üç sinfi ideologiyalara uyqun olaraq özünü müvafiq təmsil edib. Tarixçi professor Əli Rasizadə (Əlirzanın nəvəsi) hətta Azərbaycan tarixində bu üç qardaşın sinfi mövqelərini müqayisə edərək belə yazır: "Əgər 1920-ci ildə Əlirza Rasizadənin ideyaları qalib gəlib, 70 ildən sonra 1991-ci ildə Hüseyn Cavidin ideyaları baş tutdu, amma bu hələ tarixin son sözü deyil — hər şey ona doğru gedir ki, onların yerinə şeyx Məhəmməd Rəsizadənin ideologiyası gələ bilər".
Object 279
Object 279 Kotin (Объект 279 Котин) 1959-cu ilin sonunda hazırlanmış Sovetlərin eksperiment məqsədli ağır tankı idi.
Bu xüsusi təyinatlı tank, zəruri hallarda nüvə partlayışının şok dalğasına belə davam gətirmək üçün hazırlanmışdır. Ali Komandanlıq Ehtiyatının bir tankı kimi planlaşdırılmışdı.
Bu tankın əməliyyat mənzili 300 km (190 mi), maksimum sürəti isə 55 km/sa (34 mph) idi.
Konstruksiyası
Tank Leninqraddakı Kirov zavodunda mühəndis L. Troyanovun rəhbərlik etdiyi bir qrup tərəfindən hazırlanmışdır. Tank üzərində iş 1956-cı ildə ağır tankın istismarı tələbləri ilə 1957-ci ildə başlamış və 1959-cu ilin sonunda kütləvi istehsaldan əvvəl hazırlanmış bir tankın istehsalı başa çatdırılmışdır.
Bu unikal tank hərəkət qabiliyyətini artırmışdır. Yanacaq çəni kimi də istifadə edilən iki uzununa, düzbucaqlı içi boş vətərə quraşdırılmış dörd kanallı işləyən dişliyə sahib idi. Tank süspansiyonu kompleks hidrotransformator və üç sürətli planet dişli qutusu ilə hidro-pnevmatik idi. İz tənzimləyici qurd tipli idi. Bu ağır avtomobilin xüsusi torpaq təzyiqi 0,6 kq/sm² (~ 8,5psi) -dən çox olmamışdır. Praktiki olaraq bütün yol uzunluğu boyunca uzanan zəncir, bataqlıq ərazilərdə, yumşaq torpaqlarda və kəsilmiş ağaclarla dolu ərazilərdə, Çex kirpiləri, tank əleyhinə maneələr və bənzərlərində kros qabiliyyətlərini artırdı.
Tank, 1000 at gücündə 60 metr tonluq tankı 55 km/saat (34 mil) sürətə kimi çıxarda bilən 2DG-8M dizel mühərriki ilə təchiz edilmişdir. Tanka bir dəfə yanacaq doldurulması ilə 300 km (186 mil) məsafə qət edə bilir. Avtomatik yanğın söndürmə sistemləri, tüstü atma avadanlığı və döyüş bölməsinin isidilməsi və soyudulması sistemi də mövcud idi.
Zireh
Tankın gövdəsi APDS və Kumulyativ effekt sursatından qoruyan və nüvə partlayışı zamanı şok dalğası tərəfindən tankın yıxılmasının qarşısını alan, maksimum zireh qalınlığı 269 millimetr (10,6 inç) olan nazik eliptik zirehlə örtülmüşdür. Müxtəlif qalınlıq və meylliliyə malik böyük tökmə nizamsız formalı quruluşlardan ibarət idi. Gövdənin tamamilə tökülmüş ön hissəsi, gövdənin ön və yan hissələrini əhatə edən HEAT mərmilərinə qarşı təsirli olan incə zireh panelləri ilə yuvarlaqlaşdırılmışdır. Gövdənin yan tərəfləri də tökülmüş və oxşar qoruyucu zireh panellərinə sahib idi.
Maksimum zireh qalınlığı 319 mm olan bütünlüklə tökülmə qüllə yuvarlaqlaşdırılmışdı və anti-HEAT panellərə sahib idi. Tank qülləsi də ciddi şəkildə qorunurdu. Tank kimyəvi, bioloji, radioloji və nüvə (CBRN) müdafiə sistemi ilə təchiz edilmişdir.
Anaksaqor
Anaksaqor ya da Anaksaqoras (, təxminən e.ə 500 – 428) — qədim yunan filosofu. O, Klazomenai şəhərindən idi. Afina hökmdarı Periklesin yaxın adamı olub. Ancaq, sonra onun düşmənləri Anaksaqorası tanrılara inanmamağda günahlandırmışdılar. Səbəbsə bu idi ki, o Günəşi tanrı deyil, adi planet hesab edirdi. Hətta o bundan sonra sürgün edildi. Ümumiyyətlə Anaksaqorasın fikrinə görə yunan əsatirlərini hərfi deyil, məcazi mənada başa düşmək lazımdır. Bu məsələdə onun mövqeyi Ksenofaneslə üst-üstə düşmüşdür.
Object 279
Silah
Tank 130 mm-lik M-65 yivli topu ilə silahlandırılmışdı. İkinci silahlanmasına 800 mərmili 14,5 x 114 mm KPVT cütləşdirilmiş pulemyotu daxil idi. Silahlar “Groza” stabilizatoru ilə iki müstəvidə tarazlaşdırılmışdı. Object 279 24 mərmi ilə başlıq və kartuş ayrıca yüklənəcək formada hazırlanmışdı.
Anaksaqor
Anaksaqorasa görə yer yastı olaraq hava üzərində durmuşdur. Ulduzlar efirin fırlanması nəticəsində yaranan daşlardır. Günəş Peloponnesus yarımadası həcmində böyük bir daşdır. Dünyanı idarə edən qüvvə isə taledir. O həm də demişdir ki, ağda qaranın, qarada ağın olduğu kimi hər şeydə başqa şeyin əlaməti vardır.
Object 279
Silah
Silahın dəqiqədə 5-7 mərmi atışı sürətinə malik yarı avtomatik bir yükləmə sistemi var idi. Atışa nəzarət sistemi, optik telemetrdən, avtomatik istiqamətləndirmə sistemindən və aktiv infraqırmızı proyektordan və L2 gecə görüşündən ibarət idi.
Anaksaqor
Anaksaqorasın məqsədi yunan fəlsəfəsində hallandırılan dünyanın əbədilik ideyasını gerçək duyğulara uyğunlaşdırmaq idi. Onun fikrincə dünya sonsuz sayda "toxumlardan" ibarətdir. Onlar sonsuzluğa qədər bölünürlər. Ancaq, bundan başqa o hər hansı bir fövqəl gücün olmasını da zəruri hesab edirdi. Çünki, bu dünyanı hərəkətə gətirən bir güc olmalıdır. Bu gücü isə o, "Əql" (yun. Νούς) adlandırmışdır.
Object 279
Silah
Silahın təkmilləşdirilmiş variantı daha sonra 1970-ci illərin sonlarında eksperimental tank olan Object 785-də sınaqdan keçirildi.
Anaksaqor
Anaksaqorasın kosmoqoniası ondan ibarətdir ki, öncə Əql olmuşdur. Sonra o başqa şeylərlə əlaqəyə girmiş, nəticədə dairəvi hərəkət yaranmışdır. Öncə bir olan varlıq parçalanmışdır. Quru nəmdən, işıq qaranlıqdan, isti isə soyuqdan ayrılmışdır. Beləliklə, iki aləm: odlu efir və hava yaranmışdır. Sonra qatlaşma prosesi başlamış və bunun nəticəsində buludlar yaranmışdır. Sonra buludlardan su, sudan yer, yerdən daşlar əmələ gəlmişdir. Bununla da Anaksaqorasın (eləcə də Empedoklesin) materializmi sonralar Leukippus və Demokritin maddəçi fəlsəfəsi üçün zəmin yaratmışdır.
Object 279
Tarixi
sol|thumb|250x250pik|[[Kubinka Tank Muzeyində nümayiş etdirilən bir Object 279 prototipi ]] Bu tank layihəsinin ləğv edilməsinin səbəblərindən biri də, digər ağır tank layihələrində olduğu kimi Sovet ordusunun 1960-cı ildən bu tip tanklar və bənzər ağır döyüş maşınları ilə işləməməsi idi. O vaxtdan bəri ən ağır olanları təxminən 50 ton ağırlığında saxlanıldı, yəni əlavə reaktiv zireh, mina təmizləyici cihazlar (mina pulcuqları, mina silindirləri) və s. olmadan. 22 iyul 1960-cı ildə Kapustin Yar seriyasındakı yeni texnologiyanın nümayişində Nikita Xruşşov 37 tondan çox olan tankları qəti şəkildə qadağan etdi.
Bu qərara əlavə olaraq Nikita Xruşşovun özünün ən vacibi IT-1 olan alternativ idarəolunan raket tankının tərəfdarı olması idi. Üstəlik Sovet ordusu, İkinci Dünya Müharibəsi dövründə yaşananlara bənzər vətən müdafiəsi vəziyyətlərində öz körpülərindən keçə biləcək uyğun ağırlıqlı tanklar istəmişdi. Digər bir səbəb, sınaqlar zamanı mexaniki hissələrində bəzi ciddi çatışmazlıqların aşkarlanması idi. Bu çatışmazlıqlar arasında aşağı dözümlülük, bataqlıq ərazilərdən keçidlər zamanı səmərəlilik itkisi, mürəkkəb və bahalı istehsal, xidmət və təmir və tankın ümumi hündürlüyünün azaldılmasının mümkünsüzlüyü idi.
Tankın bir nümunəsi Kubinka Tank Muzeyində funksional olaraq qalır.
Herman Obert
Herman Yuli Obert — Almaniya mühəndisi və alimi. Raket texnikası pionerlərindən biridir.
Həyatı
Herman Yuli Obert 25 iyun 1894-cü ildə o vaxtlar Avstriya-Macarıstan imperiyasının bir parçası olan Rumıniyanın Sibiu şəhərində anadan olmuşdur. 1938–1940-cı illərdə Avstriyada, 1940–1945-ci illərdə Almaniyada raket texnikası sahəsində tədqiqatlar aparmışdır. 1950–1953-cü illərdə İtaliyada, 1955–1958-ci illərdə ABŞ-də raketlərin hazırlanması ilə bağlı işlərdə iştirak etmişdir. Raket mühərrikləri, raketlərin uçuş nəzəriyyəsi və atmosferin tədqiqi üçün raketlərdən istifadə sahəsində çalışmışdır. O, Raket Texnikası və Kosmik Uçuş üzrə Alman Cəmiyyətinin təşkilatçılarından biridir. Herman Yuli Obert 28 dekabr 1989-cu il tarixində, 95 yaşında Qərbi Almaniyanın Nürnberq şəhərində vəfat etmişdir.
İrsi
1951-ci ildə Raket Texnikası və Kosmik Uçuş üzrə Alman Cəmiyyəti raket texnikası və kosmonavtika sahəsində əsaslı tədqiqatlar və görkəmli xidmətlər üçün Obert medalı təsis etmişdir. 1963-cü ildən həmin cəmiyyət Obertin adını daşıyır.